1.  ปัจจัยความเสี่ยง

การดำเนินธุรกิจของบริษัทฯ ต้องเผชิญกับปัจจัยความเสี่ยงต่างๆ
ที่มีอยู่ซึ่งอาจมีผลกระทบต่อผลประกอบการหรือการดำเนินธุรกิจของบริษัทฯ
และราคาหุ้นสามัญของบริษัทฯ
นอกจากนี้ปัจจัยความเสี่ยงที่ระบุไว้ในข้อนี้มิได้เป็นปัจจัยความเสี่ยงทั้งหมด หรือที่บริษัทฯ
มิได้รู้ในขณะนี้ หรือที่บริษัทฯ
เห็นว่าเป็นปัจจัยความเสี่ยงที่ไม่เป็นสาระสำคัญในปัจจุบันแต่อาจเป็นปัจจัยความเสี่ยงที่มีผลกระทบต่อการดำเนินการของบริษัทฯ
ในอนาคต ดังนั้นก่อนตัดสินใจลงทุนในหุ้นสามัญของบริษัทฯ
นักลงทุนควรใช้วิจารณญาณอย่างรอบคอบในการพิจารณาปัจจัยความเสี่ยงอื่นๆ ที่อาจเกิดขึ้นกับบริษัทฯ
นอกเหนือจากปัจจัยความเสี่ยงที่ปรากฏในเอกสารฉบับนี้ด้วย

บรรดาความเห็น การคาดการณ์ การประมาณการ ความประสงค์ หรือเจตนารมณ์ของบริษัทฯ
หรือฝ่ายบริหารของบริษัทฯ
ที่ปรากฏอยู่ในแบบแสดงรายการข้อมูลและร่างหนังสือชี้ชวนการเสนอขายหลักทรัพย์นี้ เช่น
คำหรือข้อความว่า “ประสงค์” “ต้องการ” “คาดว่า” “เห็นว่า” “เชื่อว่า” “ประมาณ” “อาจจะ”
“ควรจะ” หรือ “จะ”
หรือคำหรือข้อความอื่นใดในทำนองเดียวกันย่อมเป็นคำหรือข้อความที่เกี่ยวข้องกับสิ่งที่จะเกิดขึ้นในอนาคต
ยังไม่มีความแน่นอน และอาจมีความเสี่ยงซึ่งในความเป็นจริงแล้ว เหตุการณ์ต่าง ๆ
อาจจะมิได้เกิดขึ้นจริงตามที่ได้กล่าวเช่นนั้นได้

นอกจากนี้บริษัทฯ
ยังมีปัจจัยความเสี่ยงในการประกอบธุรกิจอินเตอร์เน็ตที่นักลงทุนสามารถศึกษาได้จากแบบแสดงรายการข้อมูลประจำปีของบริษัท
ซีเอส ล็อกซอินโฟ จำกัด (มหาชน)

1.1 ความเสี่ยงในด้านเทคโนโลยีและการปฏิบัติการ

1.1.1 ความเสียหายของดาวเทียมขณะอยู่ในวงโคจร (In-Orbit Failure)

บริษัทฯ อาจได้รับความเสียหายจากปัญหาที่เกิดขึ้นกับดาวเทียม
ถึงแม้ว่าจะสามารถส่งดาวเทียมขึ้นสู่วงโคจร เรียบร้อยแล้ว
อันมีสาเหตุมาจากการขัดข้องของระบบการทำงานของดาวเทียม พายุสุริยะ
หรือการชนกันระหว่างดาวเทียมกับวัตถุต่างๆ ในอวกาศ เป็นต้น
ความเสียหายที่เกิดขึ้นกับระบบการทำงานของดาวเทียมนี้ อาจส่งผลเสียต่อการให้บริการของบริษัทฯ
ซึ่งอาจทำให้สูญเสียลูกค้าที่มีอยู่ในปัจจุบันและสูญเสียโอกาสในการหาลูกค้าใหม่ในระหว่างการจัดหาดาวเทียมดาวใหม่มาให้บริการแทน
อย่างไรก็ดีผู้จัดสร้างดาวเทียมได้ออกแบบให้ดาวเทียมมีคุณลักษณะที่สามารถทนทานต่อผลของความเสียหายข้างต้นได้ในระดับหนึ่ง
ถึงแม้ว่าความเสียหายขั้นรุนแรงจนอาจทำให้ดาวเทียมหมดสภาพการใช้งานจะมีความเป็นไปได้น้อยมาก
แต่บริษัทฯ
ก็ได้จัดเตรียมแผนการในการรองรับผลเสียหายอันอาจจะเกิดขึ้นกับลูกค้าหากเกิดกรณีที่เกิดความเสียหายขั้นรุนแรงขึ้นกับดาวเทียมดวงใดดวงหนึ่งจนหมดสภาพการใช้งาน
โดยบริษัทฯ
สามารถดำเนินการให้ผู้ใช้บริการส่วนหนึ่งย้ายมาใช้ช่องสัญญาณที่ยังคงว่างอยู่ในดาวเทียมไทยคมที่เหลือ
นอกจากนี้ บริษัทฯ ยังได้ทำสัญญาร่วมกับผู้ให้บริการรายอื่นเช่น ดาวเทียม ST-1 และ Intelsat
เพื่อให้บริการในประเทศไต้หวัน ลาว ออสเตรเลีย และนิวซีแลนด์
ในการเช่าช่องสัญญาณจากดาวเทียมอื่นชั่วคราว
เพื่อให้ผู้ใช้บริการสามารถโอนการใช้งานไปได้ในระหว่างที่บริษัทฯ
เร่งดำเนินการสร้างดาวเทียมขึ้นเพื่อทดแทน ซึ่งโดยทั่วไปจะใช้ระยะเวลาประมาณ 15 –18 เดือน

บริษัทฯ ได้ตระหนักถึงความเสี่ยงที่อาจเกิดขึ้นกับดาวเทียมขณะที่อยู่ในวงโคจรค้างฟ้า
ดังนั้นเพื่อป้องกันความ เสี่ยงภัยดังกล่าวที่อาจเกิดขึ้น บริษัทฯ
จึงได้จัดทำประกันภัยดาวเทียมเพื่อคุ้มครองความเสี่ยงภัยทุกชนิด (All Risks) โดยบริษัทฯ
และกระทรวงเทคโนโลยีสารสนเทศและการสื่อสารเป็นผู้รับผลประโยชน์ร่วมกัน
กรมธรรม์ประกันภัยที่จัดทำนั้นเป็นแบบ Full Coverage with Partial Loss กล่าวคือบริษัทฯ
สามารถเรียกร้องค่าเสียหายในทันทีที่ดาวเทียมได้รับความเสียหายเพียงบางส่วน
มูลค่าประกันภัยดังกล่าวมีมูลค่าเท่ากับมูลค่าทางบัญชีของดาวเทียมและค่าจัดส่งดาวเทียม ณ
ระยะเวลาที่ทำประกันภัย
อย่างไรก็ตามมูลค่าประกันภัยดังกล่าวไม่ครอบคลุมผลเสียหายจากการสูญเสียรายได้อันสืบเนื่องมาจากการเสียหายของดาวเทียม
ซึ่งอาจส่งผลกระทบต่อผลประกอบการของบริษัทฯ

  มูลค่าเอาประกันภัยมีรายละเอียดดังต่อไปนี้

  โครงการดาวเทียม มิถุนายน 2547 - มิถุนายน 2548

  ไทยคม 1 A 26.08 ล้านเหรียญสหรัฐ

  ไทยคม 2 24.82 ล้านเหรียญสหรัฐ

  ไทยคม 3 38.20 ล้านเหรียญสหรัฐ

  อนึ่ง กรมธรรม์ประกันภัยของกิจการดาวเทียม จะไม่ครอบคลุมเหตุการณ์ต่อไปนี้

1.  ภาวะสงคราม การคุกคาม หรือการป้องกัน หรือการกระทำอันนำไปสู่สงครามโดยรัฐบาล
    หรือการใช้กำลังทางทหาร

2.  อุปกรณ์ต่อต้านดาวเทียม หรืออุปกรณ์เกี่ยวข้องกับระเบิดปรมาณูหรือนิวเคลียร์

3.  การก่อกบฏ การก่อความไม่สงบ การจลาจล การนัดหยุดงาน การปฏิวัติ สงครามกลางเมือง

4.  การยึดทรัพย์โดยหน่วยงานรัฐบาล

5.  ปฏิกิริยาตอบสนองของนิวเคลียร์ กัมมันตภาพรังสีของนิวเคลียร์ที่ตกค้าง
    โดยทางตรงหรือทางอ้อม อันทำให้เกิดการสูญเสีย/เสียหายต่อดาวเทียม
    ยกเว้นกัมมันตภาพรังสีที่เกิดขึ้นเองตามธรรมชาติ

6.  คลื่นกระแสไฟฟ้า หรือคลื่นความถี่รบกวน
    ยกเว้นการสูญเสียหรือความเสียหายต่อดาวเทียมโดยตรง

7.  ความตั้งใจ หรือเจตนาในการกระทำของผู้ประกันหรือผู้มีอำนาจในการกระทำ
    อันก่อให้เกิดการสูญเสียหรือเสียหายของดาวเทียม ยกเว้นการกระทำโดยรู้เท่าไม่ถึงการณ์

เมื่อวันที่ 7 กุมภาพันธ์ 2546 ดาวเทียมไทยคม 3
เกิดเหตุขัดข้องในระบบพลังงานส่งผลให้มีพลังงานไม่เพียงพอในการเปิดช่องสัญญาณดาวเทียมทุกช่องได้
ทำให้ในช่วงระยะเวลาดังกล่าวต้องปิดช่องสัญญาณ Ku-Band 9 ช่องสัญญาณ จากเดิมมี 14
ช่องสัญญาณ เหลือเพียงช่องสัญญาณ Ku-Band 5 ช่องสัญญาณ ซึ่งบริษัทฯ
พยายามที่จะบริหารการใช้พลังงานให้เกิดประโยชน์สูงในการให้บริการแก่ผู้ใช้บริการ
โดยในเดือนมิถุนายน 2547 บริษัทฯ ได้ทำการเปิด ช่องสัญญาณ Ku-Band ของไทยคม 3 เพิ่ม 1
ช่อง เพื่อให้บริการแก่ผู้ให้บริการแพร่กระจายสัญญาณ โดยการเปิดช่องสัญญาณในครั้งนี้ บริษัทฯ
ได้ทำการปิดช่องสัญญาณ C-Band ที่ว่างอยู่ในขณะนั้นของไทยคม 3 จำนวน 3 ช่องสัญญาณ
ซึ่งจากเหตุขัดข้องในระบบพลังงานดังกล่าวบริษัทรับประกันภัยได้ตกลงชำระค่าสินไหมทดแทนความเสียหายที่เกิดขึ้นเป็นจำนวนเงินประมาณ
33 ล้านเหรียญสหรัฐ
อย่างไรก็ตามมูลค่าประกันภัยดังกล่าวไม่ครอบคลุมผลเสียหายจากการสูญเสียรายได้อันสืบเนื่องมาจากการเสียหายของดาวเทียมครั้งนี้
โดยกระทรวงเทคโนโลยีสารสนเทศและการสื่อสารซึ่งเป็นเจ้าของกรรมสิทธิ์ของดาวเทียม
และเป็นผู้ร่วมรับผลประโยชน์ตามกรมธรรม์ประกันภัยได้ตกลงที่จะนำเงินค่าสินไหมทดแทนเก็บไว้ในบัญชี
Escrow โดยมีเงื่อนไขในการเบิกจ่ายเพื่อให้บริษัทนำไปดำเนินการจัดหาช่องสัญญาณดาวเทียม
และ/หรือจัดสร้างดาวเทียมดวงใหม่เพื่อทดแทนช่องสัญญาณดาวเทียมที่เสียหายต่อไป เมื่อวันที่ 11
ตุลาคม พ.ศ. 2547 บริษัทฯและกระทรวงเทคโนโลยีสารสนเทศและการสื่อสารได้ลงนามในสัญญา
Escrow Account เป็นที่เรียบร้อยแล้ว

1.1.2 การเปลี่ยนแปลงทางเทคโนโลยี

เทคโนโลยีของดาวเทียมสื่อสารมีการพัฒนาค่อนข้างรวดเร็วและต่อเนื่อง
การพัฒนาเทคโนโลยีดังกล่าวมีแนวโน้มที่จะทำให้ต้นทุนการสร้างดาวเทียมต่อช่องสัญญาณมีมูลค่าต่ำลง
การให้บริการสามารถครอบคลุมพื้นที่ได้มากขึ้น และก่อให้เกิดการใช้ทรัพยากรที่มีประสิทธิภาพมากขึ้น
การเปลี่ยนแปลงทางเทคโนโลยีอาจมีผลกระทบต่อการดำเนินงานของบริษัทฯ
เนื่องจากดาวเทียมที่ให้บริการในปัจจุบันได้ถูกสร้างขึ้นมานานถึง 10 ปี
และเทคโนโลยีที่ใช้อาจไม่ทันสมัยเทียบเท่ากับปัจจุบัน ซึ่งอาจส่งผลให้ลูกค้าของบริษัทฯ
เปลี่ยนไปใช้ดาวเทียมของคู่แข่งขันที่มี
ดาวเทียมที่มีความทันสมัยทางด้านเทคโนโลยีมากกว่าหลังจากสิ้นสุดสัญญาบริการที่ได้ทำไว้กับบริษัทฯ
ซึ่งผลกระทบดังกล่าวจะมากหรือน้อย ขึ้นอยู่กับปัจจัยแวดล้อมอื่น เช่น
สภาวะการแข่งขันในด้านการตลาด
ตลอดจนนโยบายการให้บริการและศักยภาพของผู้ให้บริการรายอื่น
ดังนั้นเพื่อป้องกันการใช้เทคโนโลยีที่ล้าสมัยและเพื่อตอบสนองความต้องการของลูกค้า บริษัทฯ
ได้ทำการวิจัยและพัฒนาเทคโนโลยีทางดาวเทียมสื่อสารอย่างต่อเนื่อง
ดังจะเห็นได้จากการพัฒนาดาวเทียมไอพีสตาร์ ซึ่งจะเป็นดาวเทียมความถี่กว้าง (Broadband)
ดวงแรกของเอเชีย เพื่อรองรับความต้องการเครือข่ายโทรคมนาคม
โดยเฉพาะสำหรับการใช้งานด้านอินเตอร์เน็ตในแถบภูมิภาค เอเชียแปซิฟิก นอกจากนี้ บริษัทฯ
ยังได้ดำเนินการพัฒนาอุปกรณ์ประจำสถานีภาคพื้นดิน
เพื่อให้สามารถปรับตัวได้ทันกับการพัฒนาด้านเทคโนโลยีที่เกี่ยวข้องกับดาวเทียมอย่างสม่ำเสมอ
สำหรับระบบดาวเทียมที่ใช้งานในปัจจุบัน (Conventional Satellite)
ที่เหมาะสมกับการใช้งานทางด้านการแพร่กระจายสัญญาณ (Broadcasting) บริษัทฯ
จะยังคงติดตามและศึกษาพัฒนาเทคโนโลยีในการให้บริการอย่างต่อเนื่อง
เพื่อเตรียมการสำหรับการจัดส่งดาวเทียมดวงใหม่ไปทดแทนดาวเทียมดาวเก่าที่หมดอายุลง

1.1.3 อายุการใช้งานของดาวเทียมมีจำกัด

ดาวเทียมมีอายุการใช้งานเฉลี่ยประมาณ 12-15 ปี แต่ยังมีปัจจัยอื่นๆ
ที่มีผลให้ดาวเทียมมีอายุการใช้งานเฉลี่ยเพิ่มขึ้นหรือลดลง เช่น โครงสร้าง ความแข็งแกร่ง
และความทนทานของอุปกรณ์ต่างๆ ยานส่งดาวเทียมที่ใช้ คุณภาพในการจัดส่งดาวเทียมขึ้นสู่วงโคจร
ตลอดทั้งปริมาณการใช้เชื้อเพลิงของดาวเทียมและทักษะความสามารถในการ
ควบคุมดาวเทียมในสภาวะการณ์ต่างๆ ดังนั้นบริษัทฯ อาจสูญเสียลูกค้าและรายได้
หากดาวเทียมไทยคม 1A ไทยคม 2 และไทยคม 3
มีอายุการใช้งานสั้นกว่าที่ได้คาดการณ์ไว้และบริษัทฯ
ไม่สามารถจัดส่งดาวเทียมดวงใหม่แทนได้ทันเวลา ปัจจุบันดาวเทียมไทยคม 1A ไทยคม 2 และ
ไทยคม 3 มีอายุการใช้งานสิ้นสุดลงปี 2551 ปี 2552 และ ปี 2554 ตามลำดับ

วิศวกรดาวเทียมของบริษัทฯ จะทำการประเมินอายุดาวเทียมที่เหลือเป็นประจำทุกเดือน
ซึ่งถ้าอายุดาวเทียมที่เหลืออยู่น้อยกว่า 5 ปี ก็จะมีการแจ้งหน่วยงานที่เกี่ยวข้องเพื่อพิจารณาเรื่อง
งบประมาณในการจัดสร้าง และแหล่งเงินทุน
เพื่อเตรียมจัดสร้างดาวเทียมรุ่นต่อไปที่จะส่งขึ้นไปแทนที่ดาวเทียมที่กำลังจะหมดอายุลง
ซึ่งขณะนี้อยู่ระหว่างการศึกษาแผนงานจัดสร้างดาวเทียมดวงใหม่เพื่อทดแทนดาวเทียมดวงเก่าที่จะหมดอายุลง
โดยบริษัทฯ ไม่ต้องทำการจองตำแหน่งวงโคจรที่บริษัทฯ มีสิทธิในการใช้งานอยู่ในปัจจุบัน
นอกจากนี้บริษัทฯ อยู่ระหว่างการจัดสร้างดาวเทียมไอพีสตาร์-1
สำหรับการใช้งานอินเตอร์เน็ตความเร็วสูง โดยดาวเทียมไอพีสตาร์-1
มีกำหนดการที่จะเริ่มให้บริการได้ประมาณกลางปี 2548 ซึ่งจะทำให้บริษัทฯ
สามารถให้บริการไอพีสตาร์อย่างเต็มรูปแบบได้ โดยการให้บริการจะครอบคลุมทวีปเอเชีย
และออสเตรเลีย ทำให้บริษัทฯ
มีศักยภาพในการแข่งขันทางธุรกิจสื่อสารดาวเทียมกับเครือข่ายโทรคมนาคมสูงขึ้น

ในช่วงเดือนกันยายน 2547 บริษัทฯได้ทำการปิดช่องสัญญาณบนดาวเทียมไทยคม 3
เป็นการชั่วคราวเพื่อทำการประจุแบตเตอรี่ให้เพียงพอระหว่างการบำรุงรักษาดาวเทียมในช่วงสุริยคราส
(Eclipse) ดาวเทียมไทยคม 3 มีอายุการใช้งานคงเหลือตามบัญชี ณ สิ้นปี 2547 เป็นเวลา 6.4
ปี ปัจจุบันบริษัทฯ
กำลังอยู่ในระหว่างพิจารณาร่วมกับผู้เชี่ยวชาญในการประเมินผลกระทบที่มีต่ออายุการใช้งานของดาวเทียมไทยคม
3
โดยงบการเงินของบริษัทฯยังมิได้ปรับปรุงผลกระทบที่อาจมีขึ้นจากการตัดจำหน่ายค่าเสื่อมราคาตามประมาณการอายุการใช้งานคงเหลือของดาวเทียม

1.1.4 การจองตำแหน่งดาวเทียมและการประสานงานความถี่

เมื่อบริษัทฯ มีแผนงานในการจัดส่งดาวเทียมขึ้นไปในตำแหน่งวงโคจรใหม่ที่บริษัทฯ
ยังไม่ได้รับสิทธิในการใช้ตำแหน่งวงโคจร บริษัทฯ
จะต้องยื่นขอจองตำแหน่งวงโคจรกับสหภาพโทรคมนาคมระหว่างประเทศ (International
Telecommunications Union หรือ “ITU”)
เนื่องจากตำแหน่งวงโคจรค้างฟ้าเป็นทรัพยากรที่มีอยู่จำกัด การจองตำแหน่งวงโคจร
และการประสานงานความถี่จึงมีความสำคัญยิ่ง
องค์กรของสหประชาชาติที่ทำหน้าที่ดูแลเกี่ยวกับการสื่อสารโทรคมนาคมคือ ITU
ซึ่งประเทศไทยเข้าร่วมเป็นสมาชิก โดยมีกรมไปรษณีย์โทรเลข
กระทรวงเทคโนโลยีสารสนเทศและการสื่อสาร เป็นผู้แทนประเทศในการเจรจาประสานงาน
โดยผู้ยื่นขอจองตำแหน่งวงโคจรก่อนจะได้รับการพิจารณาอนุญาตให้ได้รับสิทธิในการใช้ตำแหน่งดังกล่าวก่อน
และผู้ได้รับสิทธิจะต้องส่งดาวเทียมขึ้นสู่วงโคจรในตำแหน่งที่ได้สิทธิภายใน 7 ปี
จากการมีตำแหน่งวงโคจรที่จำกัดนี้
การประสานงานความถี่จะมีส่วนช่วยในการทำให้เกิดประสิทธิภาพในการใช้ตำแหน่งวงโคจรเพิ่มมากขึ้น
ซึ่งปัจจุบันกระบวนการในการประสานงานความถี่มีความยุ่งยากและใช้เวลานานมากขึ้นเนื่องจากมีความต้องการใช้ช่องสัญญาณดาวเทียมมากขึ้นทำให้ดาวเทียมในวงโคจรค้างฟ้ามีจำนวนมากขึ้นและใกล้กันมากขึ้น
ดังนั้นเพื่อกำจัดหรือทำให้เกิดสัญญาณรบกวนระหว่างกันน้อยที่สุดอาจส่งผลกระทบทำให้ต้องมีการปรับเปลี่ยนการออกแบบดาวเทียม
การปรับเปลี่ยนพื้นที่ให้บริการ หรือ การปรับเปลี่ยนอุปกรณ์รับภาคพื้นดินให้มีขนาดใหญ่ขึ้น

1.2 ความเสี่ยงที่เกี่ยวข้องกับโครงการไอพีสตาร์

1.2.1 ความเสี่ยงจากการจัดส่งดาวเทียมไอพีสตาร์-1 ขึ้นสู่วงโคจรล่าช้า

บริษัทฯ อาจมีความเสี่ยงเนื่องจากดาวเทียมไอพีสตาร์-1
ไม่สามารถขึ้นสู่วงโคจรได้ทันตามเวลาที่คาดการณ์ไว้
ซึ่งความล่าช้าที่ผ่านมาดังกล่าวเกิดจากความล่าช้าในการก่อสร้างและทดสอบประสิทธิภาพของดาวเทียม
ตลอดจนความล่าช้าของขบวนการจัดส่งดาวเทียมขึ้นสู่วงโคจรหรืออื่นๆ
ซึ่งอาจส่งผลให้บริษัทฯไม่สามารถให้บริการจาก ดาวเทียมดังกล่าวได้ตามกำหนด
หากความล่าช้าดังกล่าวเกินกว่าที่คาดการณ์ไว้อย่างมีนัยสำคัญ
อาจก่อให้เกิดผลกระทบต่อแผนการตลาดของบริษัทฯ
และการสูญเสียรายได้จากการให้บริการดาวเทียมไอพีสตาร์ นอกจากนี้
ในข้อกำหนดสัญญาเงินกู้โครงการไอพีสตาร์ ระหว่างบริษัทฯ และกลุ่มธนาคารผู้สนับสนุนโครงการ
ระบุเงื่อนไขให้บริษัทฯ มีการจัดส่งดาวเทียมขึ้นสู่วงโคจร และทำ In-orbit-test
ให้เสร็จเรียบร้อยในวันหรือก่อนวันที่ 1 พฤศจิกายน 2547 ทั้งนี้ในปัจจุบันบริษัทฯ
ได้ตกลงกับกลุ่มสถาบันการเงินผู้ให้กู้เงินในโครงการดาวเทียมไอพีสตาร์
เพื่อขยายระยะเวลาดังกล่าว
ซึ่งรวมทั้งกำหนดการเริ่มชำระคืนเงินกู้ของโครงการจากเดิมออกไปอีก 1 ปี
และปรับเปลี่ยนเงื่อนไขบางประการในสัญญาเงินกู้ เพื่อให้ดาวเทียมไอพีสตาร์
สามารถเปิดให้ดำเนินการเป็นที่เรียบร้อยก่อนที่จะเริ่มชำระคืนเงินกู้
ทั้งนี้การขยายระยะเวลาการชำระคืนเงินกู้ดังกล่าวจะส่งผลดีต่อการดำเนินงานและกระแสเงินสดของโครงการไอพีสตาร์
อีกทั้งยังแสดงถึงความเชื่อมั่นของกลุ่มเจ้าหนี้ที่มีต่อโครงการไอพีสตาร์

เดิมบริษัทฯ
คาดว่าจะสามารถก่อสร้างดาวเทียมไอพีสตาร์ได้เสร็จและจัดส่งดาวเทียมขึ้นสู่วงโคจรได้ตั้งแต่ปลายปี
2547 แต่เนื่องจากบริษัทฯ
ต้องการทดสอบประสิทธิภาพของดาวเทียมอย่างเข้มงวดเพื่อให้มีความเชื่อมั่นว่าจะสามารถใช้งานได้เต็มประสิทธิภาพและจะไม่เกิดความเสียหายขึ้นระหว่างอยู่ในวงโคจร
อย่างไรก็ตามบริษัทฯ ได้เริ่มดำเนินกิจกรรมทางการตลาดของระบบดาวเทียมไอพีสตาร์
โดยเริ่มให้บริการในระยะแรก
คือการให้บริการอุปกรณ์ปลายทางภาคพื้นดินไอพีสตาร์ที่สามารถใช้กับดาวเทียมไทยคม
และดาวเทียมอื่นๆ ที่มีอยู่ในปัจจุบัน

ปจจุบันดาวเทียมไอพีสตาร-1 ไดดําเนินการกอสรางเรียบรอยแลว
โดยเมื่อสิ้นเดือนมีนาคม 2548 บริษัทฯ SS/L

และ บริษัท แอเรียนสเปซ ไดทําการประชุมวางแผนปฏิบัติการสงดาวเทียมขั้นสุดทาย (Final
Mission Analysis

Review – RAMF) เพื่อจัดเตรียมขั้นตอนตางๆ ไดแก
การสรุปแผนการบรรจุดาวเทียมไอพีสตารเขากับตัวจรวด

แอเรียน 5 และ เสนทางของจรวดแอเรียน 5 (Flight Trajectory)
เพื่อนําดาวเทียมไอพีสตารเขาสูวงโคจรถายโอน

(Geosynchronous Transfer Orbit) ขณะนี้บริษัท
แอเรียนสเปซอยูระหวางดําเนินการทดสอบและวิเคราะหขอมูล

เพื่อเตรียมการจัดสงดาวเทียมไอพีสตาร
ทั้งนี้คาดวาจะสามารถจัดสงดาวเทียมขึ้นสูวงโคจรสําหรับการใหบริการใน

ชวงประมาณกลางป 2548

1.2.2 ความเสี่ยงเกี่ยวกับการสร้างและส่งมอบดาวเทียมไอพีสตาร์-1

เมื่อวันที่ 15 กรกฎาคม พ.ศ. 2546 Loral Space & Communications Ltd.(“Loral”)
ซึ่งเป็นบริษัทแม่ของ Space Systems/Loral, Inc. (“SS/L”)
ซึ่งเป็นผู้จัดสร้างดาวเทียมไอพีสตาร์-1 ได้เข้าสู่กระบวนการฟื้นฟูกิจการ (Chapter 11 of the
U.S. Bankruptcy Code)
ซึ่งเหตุการณ์ดังกล่าวอาจส่งผลกระทบทำให้เกิดความล่าช้าในการก่อสร้างและส่งมอบดาวเทียม
ไอพีสตาร์-1ได้ ซึ่งหากเกิดเหตุการณ์ดังกล่าวขึ้นจะทำให้บริษัทฯ
ต้องพิจารณาดำเนินการทางกฎหมายแก่ SS/L ต่อไป ปัจจุบันกรรมสิทธิ์ในดาวเทียมไอพีสตาร์-1
เป็นของ SS/L ซึ่งเป็นผู้จัดสร้างดาวเทียมไอพีสตาร์-1 โดยจะส่งมอบ และ
โอนกรรมสิทธิ์ในดาวเทียมไอพีสตาร์-1 ให้บริษัทฯ เมื่อจัดสร้างดาวเทียมเสร็จเรียบร้อยแล้ว
อย่างไรก็ตาม หลังจากเกิดเหตุการณ์ดังกล่าว SS/L
ยังคงดำเนินการก่อสร้างดาวเทียมไอพีสตาร์-1 ตามแผนงานเดิม อีกทั้งบริษัทฯ
ก็ได้มีการติดตามความคืบหน้าในการสร้างดาวเทียมอย่างใกล้ชิดเป็นระยะๆ
และยังได้จัดส่งเจ้าหน้าที่ฝ่ายวิศวกรรม
ซึ่งมีความชำนาญไปร่วมทำงานที่บริษัทผู้จัดสร้างดาวเทียมดังกล่าว
เพื่อประสานงานและควบคุมให้การจัดสร้างเป็นไปตามแผนงานที่กำหนด
อย่างไรก็ดีบริษัทฯไม่ได้มีข้อผูกมัดใดๆ ต่อลูกค้าที่รอการใช้บริการจากดาวเทียมไอพีสตาร์-1
และไม่มีค่าปรับใดๆ จากการให้บริการที่ล่าช้าของบริษัทฯ

วันที่ 6 กรกฎาคม พ.ศ. 2547 Loral ได้ยื่นคำร้องต่อศาลล้มละลายแห่งเซาท์เทิร์น ดิสตริก ออฟ
นิวยอร์ค (“ศาล”) เกี่ยวกับเงื่อนไขในแผนฟื้นฟู (a Plan of Reorganisation)
และศาลได้มีคำสั่งให้ขยายระยะเวลาการยื่นแผนฟื้นฟูและการเจรจากับเจ้าหนี้ที่เกี่ยวข้อง
เพื่อให้ยอมรับแผนฟื้นฟูออกไป นั้น ต่อมา เมื่อวันที่ 22 ตุลาคม พ.ศ. 2547 Loral
และคณะกรรมการเจ้าหนี้ (the Statutory Committee of Unsecured Creditors)
ซึ่งได้รับการแต่งตั้งภายใต้ Chapter 11
ได้บรรลุข้อตกลงในการแก้ไขแผนฟื้นฟูและได้ยื่นแผนฟื้นฟูฉบับแก้ไขดังกล่าวและ Disclosure
Statement ให้กับศาล เมื่อวันที่ 30 พฤศจิกายน พ.ศ. 2547 ศาลได้พิจารณาอนุมัติโดยมีคำสั่งให้
SS/L ปฏิบัติตามสัญญาการก่อสร้างดาวเทียมไอพีสตาร์-1 ต่อไปจนแล้วเสร็จ ซึ่งเป็นผลให้บริษัทฯ
มีความเชื่อมั่นในการที่จะได้รับการส่งมอบดาวเทียมจาก SS/L โดย Loral
คาดว่าจะสามารถออกจากกระบวนการ Chapter 11 ได้ภายในไตรมาสที่ 2 ของปี 2548

1.2.3 ความเสี่ยงในการส่งดาวเทียมไอพีสตาร์-1 (Launch Failure)

การก่อสร้างและจัดส่งดาวเทียมไอพีสตาร์-1
ขึ้นสู่วงโคจรแต่ละครั้งมีกระบวนการและใช้เทคโนโลยีที่ซับซ้อน ถึงแม้ว่าบริษัทฯ
จะได้คัดสรรผู้ก่อสร้างดาวเทียม
และผู้จัดส่งดาวเทียมที่มีความเชี่ยวชาญเป็นที่ยอมรับในระดับนานาชาติ
แต่ยังคงอาจเกิดความผิดพลาดขึ้นในขณะจัดส่งดาวเทียมสู่วงโคจร
หรือแม้แต่เมื่อส่งขึ้นสู่ห้วงอวกาศแล้วก็ยังมี ความเสี่ยงที่ดาวเทียมอาจจะไม่เข้าสู่ตำแหน่งที่กำหนด
หรืออาจต้องใช้พลังงานในการขับเคลื่อนดาวเทียมเข้า สู่ตำแหน่งวงโคจรมากกว่าที่ประมาณไว้
ซึ่งอาจจะทำให้อายุการใช้งานของดาวเทียมลดลง หรือในบางกรณีอาจ
ทำให้ดาวเทียมเสียหายจนไม่สามารถทำงานได้
หรือเสียหายบางส่วนทำให้ไม่สามารถทำงานได้เต็มประสิทธิภาพ

หากเกิดความผิดพลาดในการจัดส่งดาวเทียมไอพีสตาร์-1 จะทำให้บริษัทฯ
เกิดความล่าช้าในการรับรู้รับรายได้อันจะเกิดจากการให้บริการดาวเทียมไอพีสตาร์-1
ซึ่งจะส่งผลกระทบต่อการเติบโตของรายได้ของบริษัทฯ
ประกอบกับการก่อสร้างดาวเทียมดวงใหม่เพื่อทดแทน
รวมไปถึงการจัดส่งดาวเทียมสู่วงโคจรจะใช้ระยะเวลาอย่างต่ำประมาณ 15-18 เดือน ทั้งนี้บริษัทฯ
ลดความเสี่ยงนี้ โดยการว่าจ้างบริษัทผู้ผลิตดาวเทียม และบริษัทผู้ส่งดาวเทียมที่มีศักยภาพ
มีประสบการณ์และความชำนาญในการจัดสร้างและจัดส่งดาวเทียมขึ้นสู่วงโคจรและมีชื่อเสียงเป็นที่ยอมรับเช่น
ผู้จัดสร้างและผู้จัดส่งดาวเทียมในประเทศสหรัฐอเมริกาและฝรั่งเศส
นอกจากนี้บริษัทจะได้รับชดเชยจากการทำประกันคุ้มครองความเสียหายตลอดขั้นตอนการส่งดาวเทียมขึ้นสู่วงโคจร
ซึ่งมีมูลค่าครอบคลุมการจัดสร้างและจัดส่งดาวเทียมดวงใหม่ขึ้นสู่วงโคจร
หากเกิดความผิดพลาดในการจัดส่งดาวเทียมไอพีสตาร์-1 อีกทั้งในระหว่างที่บริษัทฯ
ดำเนินการจัดสร้างดาวเทียมดวงใหม่ บริษัทฯ
จะยังคงสามารถใช้อุปกรณ์ภาคพื้นดินของระบบไอพีสตาร์กับ ดาวเทียมที่มีอยู่ในปัจจุบัน
เพื่อเป็นการสร้างฐานลูกค้าสำหรับโครงการไอพีสตาร์ต่อไป

1.3 ความเสี่ยงในการประกอบธุรกิจ

1.3.1 การเปลี่ยนแปลงในกฎหมาย ระเบียบ ข้อบังคับ และนโยบายของรัฐบาล

บริษัทฯ
ก่อตั้งและจดทะเบียนในประเทศไทยและดำเนินการให้บริการด้านโทรคมนาคมผ่านดาวเทียมภายในประเทศ
ภายใต้สัญญาสัมปทานระหว่างกระทรวงคมนาคม และ บมจ. ชิน คอร์ปอเรชั่น
ซึ่งเป็นบริษัทแม่ของบริษัทฯ
(ปัจจุบันอำนาจการดูแลสัญญานี้ได้ถูกโอนไปอยู่ภายใต้กระทรวงเทคโนโลยีสารสนเทศและการสื่อสาร)
โดยได้รับการคุ้มครองเป็นเวลา 8 ปี ซึ่งได้ครบกำหนดไปเมื่อเดือนกันยายน 2542
การสิ้นสุดของระยะเวลาการคุ้มครองหมายความว่า
บริษัทอื่นในประเทศไทยที่ประสงค์จะให้บริการโทรคมนาคมผ่านดาวเทียม
สามารถที่จะยื่นขออนุญาตจากกระทรวงเทคโนโลยีสารสนเทศและการสื่อสารเพื่อให้บริการโทรคมนาคมผ่านดาวเทียมแข่งขันกับบริษัทฯ
ได้
หรือบริษัทต่างประเทศที่เป็นเจ้าของดาวเทียมก็สามารถยื่นขออนุญาตจากกระทรวงเทคโนโลยีสารสนเทศและการสื่อสาร
ในการเข้ามาให้บริการแข่งขันกับบริษัทฯ ได้
ซึ่งปัจจุบันยังไม่มีบริษัทไทยหรือบริษัทต่างประเทศเข้ามาให้บริการแข่งขันกับบริษัทฯ แต่อย่างใด

หลังจากที่พระราชบัญญัติองค์กรจัดสรรคลื่นความถี่มีผลใช้บังคับแล้ว
อำนาจการอนุญาตของกระทรวงเทคโนโลยีสารสนเทศและการสื่อสารจะหมดสิ้นไป
อำนาจในการอนุญาตจะเป็นของคณะกรรมการโทรคมนาคมแห่งชาติ (“กทช.”) ขณะนี้การคัดเลือก
กทช. ได้เสร็จสิ้นแล้ว อย่างไรก็ตามก่อนที่จะมีการออกใบอนุญาตให้ประกอบกิจการโทรคมนาคม
รวมทั้งกิจการโทรคมนาคมผ่านดาวเทียม กทช. จะต้องออกประกาศระเบียบต่างๆ
กำหนดหลักเกณฑ์ในการออกใบอนุญาต และ การควบคุมกิจการโทรคมนาคมให้เป็นไปตาม
เจตนารมณ์ของพระราชบัญญัติประกอบกิจการโทรคมนาคมเสียก่อนซึ่งจะต้องใช้เวลาพอสมควร
ดังนั้นในอนาคตอันใกล้นี้บริษัทฯ จึงไม่น่ามีคู่แข่งขันในทางธุรกิจแต่อย่างใด
สำหรับการแปรสัญญาสัมปทานซึ่งบริษัทฯ
กำลังเจรจาอยู่กับรัฐบาลนั้นหลักการอันหนึ่งที่สำคัญในการแปรสัญญาสัมปทานซึ่งถูกระบุไว้ในพระราชบัญญัติประกอบกิจการโทรคมนาคมฯ
คือ การแปรสัญญาสัมปทานจะต้องทำไปด้วยความสมัครใจของคู่สัญญาทั้งสองฝ่ายดังนั้นก่อนที่บริษัทฯ
จะตกลงแปรสัญญาสัมปทานบริษัทฯ
ต้องพิจารณาว่าหลักเกณฑ์และเงื่อนไขในการแปรสัญญาสัมปทานนั้นให้ประโยชน์กับธุรกิจของบริษัทฯ
เท่าเทียมหรือมากกว่าภายใต้สัญญาสัมปทานในปัจจุบันนี้หรือไม่
ซึ่งผลของการแปรสัญญาสัมปทานของบริษัทฯ
จะเป็นอย่างไรคงจะต้องขึ้นอยู่กับนโยบายของรัฐบาลเกี่ยวกับเงื่อนไขในการแปรสัญญาสัมปทานและจากการเจรจา
ต่อรองกับกระทรวงเทคโนโลยีสารสนเทศและการสื่อสารซึ่งเป็นหน่วยงานของรัฐบาลที่ทำหน้าที่กำกับดูแล
ดังนั้นในระยะยาวการแปรสัญญาสัมปทานและนโยบายการเปิดเสรีของรัฐบาลจึงอาจมีผลกระทบต่อธุรกิจของบริษัทฯ
ได้

บริษัทฯ เข้าใจและยอมรับนโยบายของรัฐบาลที่จะให้มีการเปิดเสรีอุตสาหกรรมโทรคมนาคมในปี
2549 ตามที่รัฐบาลไทยได้ตกลงไว้กับองค์การการค้าโลก (“WTO”)
เนื่องจากการแข่งขันอันเป็นผลมาจากการเปิดเสรีจะทำให้ประชาชน ซึ่งเป็น
ผู้บริโภคได้รับประโยชน์ อย่างไรก็ตาม รัฐบาลมีหน้าที่ตามมาตรา 87
ของรัฐธรรมนูญแห่งราชอาณาจักรไทยที่จะต้องส่งเสริมให้มีการแข่งขันอย่างเสรีและเป็นธรรมซึ่งหมายความว่าผู้ประกอบการธุรกิจดาวเทียมต่างประเทศที่ประสงค์จะเข้ามาให้บริการในประเทศไทยแข่งขันกับบริษัทฯ
ประเทศของเขาก็ต้องอนุญาตให้บริษัทฯ เข้าไปให้บริการโทรคมนาคมในประเทศของเขาด้วย
ตามหลักการเสมอภาคในการซื้อขายระหว่างประเทศ (Reciprocity) ซึ่งทำให้บริษัทฯ
สามารถขยายตลาดต่างประเทศออกไปได้มากขึ้นเพื่อทดแทนตลาดในประเทศไทยของบริษัทฯ
ที่อาจลดลงเนื่องจากการแข่งขัน ในเรื่องการเปิดเสรีอุตสาหกรรมโทรคมนาคมนี้บริษัทฯ
เชื่อมั่นว่าจะไม่มีผลกระทบต่อธุรกิจของบริษัทฯ หรือมีเพียง เล็กน้อยเท่านั้น
โดยเฉพาะอย่างยิ่งเมื่อพิจารณาถึงความสำเร็จของบริษัทฯ ในการขยายตลาด
ต่างประเทศในช่วงระยะเวลา 2-3 ปี ที่ผ่านมา และสำหรับตลาดในประเทศบริษัทฯ
ได้สร้างความสัมพันธ์อันดีกับลูกค้าไว้ตลอดมา
และการที่ลูกค้าจะเปลี่ยนไปใช้บริการของบริษัทคู่แข่งจะมีปัญหาทางด้านเทคนิคในการโยกย้ายหรือหันจานรับสัญญาณจากดาวเทียมของบริษัทฯ
ไปรับสัญญาณจากดาวเทียมของบริษัทคู่แข่ง
และจะมีค่าใช้จ่ายเกิดขึ้นค่อนข้างสูงซึ่งเป็นอุปสรรคประการสำคัญสำหรับลูกค้าที่จะเปลี่ยนไปใช้บริการของบริษัทคู่แข่ง

ในส่วนของข้อกำหนดในพระราชบัญญัติประกอบกิจการโทรคมนาคมฯ
ที่ห้ามการเรียกเงินประกันและกำหนดสัดส่วนการถือหุ้นของชาวต่างประเทศไว้ที่ 25% นั้น
ไม่มีผลกระทบต่อธุรกิจของบริษัทฯ เพราะบริษัทฯ
ไม่ได้เรียกเก็บเงินประกันสำหรับการให้บริการแก่ลูกค้าในประเทศอยู่แล้ว
อนึ่งสำหรับลูกค้าต่างประเทศนั้นก็มีเพียงส่วนหนึ่งเท่านั้นที่บริษัทฯ เรียกเก็บเงินประกันซึ่งพ.ร.บ.
นี้มิได้ครอบคลุมถึงลูกค้าที่อยู่ในต่างประเทศ
สำหรับประเด็นการกำหนดสัดส่วนการถือหุ้นของชาวต่างประเทศไว้ที่ 25% นั้น
ปัจจุบันรัฐบาลมีนโยบายที่จะแก้ไขข้อกำหนดเรื่องสัดส่วนการถือหุ้นของชาวต่างประเทศให้สูงกว่า
25% แต่ไม่เกิน 49% ซึ่งอาจทำให้ผู้ประกอบการจากต่างประเทศสนใจเข้ามาลงทุนในธุรกิจนี้
ร่วมกับบริษัทฯ หรือลงทุนร่วมกับบริษัทคู่แข่งเพิ่มมากขึ้น อย่างไรก็ตาม
การแก้ไขพระราชบัญญัติประกอบกิจการโทรคมนาคมฯ
เพื่อให้ชาวต่างประเทศสามารถถือหุ้นในกิจการโทรคมนาคมได้เกินกว่า 25% จนถึง 49%
นี้ก็ยังไม่เสร็จเรียบร้อย

ดังนั้นบริษัทฯ
อาจจะมีความเสี่ยงในการดำเนินธุรกิจจากการแข่งขันที่สูงขึ้นอันเกิดจากการเปลี่ยนแปลงกฎระเบียบและนโยบายของรัฐบาลรวมทั้งการเปิดเสรีอุตสาหกรรมโทรคมนาคม
อย่างไรก็ตามการเป็นผู้นำในการให้บริการสื่อสาร
ดาวเทียมในประเทศไทยและภูมิภาคอินโดจีนทำให้บริษัทฯ
มีฐานลูกค้าเป็นจำนวนมากซึ่งเป็นข้อได้เปรียบเหนือ คู่แข่งรายใหม่ที่จะเกิดขึ้นในอนาคต

1.3.2 ความเสี่ยงต่อการสูญเสียลูกค้ารายใหญ่

ปัจจุบันอุตสาหกรรมการให้บริการดาวเทียมเพื่อการสื่อสารมีการแข่งขันกันเพิ่มมากขึ้น
ซึ่งอาจส่งผลให้ลูกค้าไม่ต่อสัญญาการใช้บริการกับบริษัทฯ เมื่อสัญญาเดิมหมดอายุลง
และเลือกใช้บริการของบริษัทคู่แข่ง ซึ่งอาจจะส่งผลกระทบต่อรายได้ในกรณีที่บริษัทฯ
ไม่สามารถหารายได้จากลูกค้ารายใหม่มาทดแทนได้ทัน ลูกค้าในประเทศรายใหญ่ของบริษัทฯ คือ
บมจ. ยูไนเต็ด บรอดแคสติ้ง คอร์เปอร์เรชั่นส์ (“UBC”) ซึ่งใช้บริการของบริษัทฯ
โดยมีสัดส่วนรายได้คิดเป็นร้อยละ 23.9 ของรายได้จากบริการเช่าช่องสัญญาณดาวเทียมทั้งหมดใน
ปี 2547 หรือ 539 ล้านบาท โดยลูกค้ารายดังกล่าวได้ชำระค่าบริการอย่างสม่ำเสมอ
เนื่องมาจากลูกค้ามีความจำเป็นต้องใช้บริการช่องสัญญาณ
ดาวเทียมเพื่อออกอากาศรายการโทรทัศน์ประเภทบอกรับสมาชิก
และการเปลี่ยนไปใช้ดาวเทียมดวงอื่นจะทำให้มี
ต้นทุนและความยุ่งยากในการปรับเปลี่ยนแนวรับของจานดาวเทียม
ทำให้เป็นข้อจำกัดประการสำคัญที่ลูกค้าจะหยุดการใช้บริการดาวเทียมของบริษัทฯ

1.3.3 ผู้ให้บริการรายใหม่และบริการทดแทน

บริการโทรคมนาคมเป็นธุรกิจขนาดใหญ่ที่ให้ผลตอบแทนสูง
จึงมีการแข่งขันเพื่อครอบครองส่วนแบ่งการตลาดอย่างรุนแรง ถึงแม้ว่าบริษัทฯ
จะถือได้ว่าเป็นบริษัทที่ประสบความสำเร็จและนับเป็นผู้นำในธุรกิจบริการสื่อสารดาวเทียมครบวงจรในคาบสมุทรอินโดจีน
และภูมิภาคเอเชียใต้แต่ก็มีผู้ให้บริการรายใหม่ๆ เกิดขึ้น
โดยเฉพาะหลังจากระยะเวลาการคุ้มครองกิจการในประเทศไทยตามสัญญาสัมปทาน ได้สิ้นสุดเมื่อปี
2542 มีผลให้ตลาดเกิดการแข่งขันมากขึ้น ซึ่งอาจส่งผลกระทบต่อธุรกิจของบริษัทฯ ได้
ดังนั้นเพื่อเป็นการรับมือกับการแข่งขันที่สูงขึ้น บริษัทฯ จึงได้พัฒนาผลิตภัณฑ์ใหม่
ควบคุมต้นทุนอย่างมีประสิทธิภาพ ตลอดจนพัฒนาปรับปรุงคุณภาพในการให้บริการอย่างสม่ำเสมอ
และขยายฐานลูกค้า โดยมุ่งเน้นคุณภาพในการให้บริการ
เพื่อให้สามารถแข่งขันกับผู้ให้บริการรายใหม่ๆ ได้
รวมถึงความสามารถในการแข่งขันกับบริการทดแทนต่างๆ ที่อาจจะเกิดขึ้นในอนาคต
อย่างไรก็ตามเนื่องจากธุรกิจ ดาวเทียมเป็นธุรกิจที่ต้องใช้เงินลงทุนสูง
ใช้ประสบการณ์ในการประกอบธุรกิจอย่างมากและต้องมีจำนวนฐานลูกค้าที่มากพอสำหรับการดำเนินงานให้คุ้มค่าต่อการลงทุน
ทำให้เป็นข้อจำกัดของผู้ประกอบการรายใหม่ที่จะเข้ามาในธุรกิจนี้

1.4 ความเสี่ยงอันเกี่ยวข้องกับการเงิน

1.4.1 ความเสี่ยงจากความผันผวนของอัตราแลกเปลี่ยนเงินตราต่างประเทศ

ภายหลังจากที่มีการเปลี่ยนแปลงระบบอัตราแลกเปลี่ยนเงินตราต่างประเทศ
จากระบบตะกร้าเงินเป็นระบบลอยตัว บริษัทฯ
ได้เรียกเก็บเงินค่าบริการจากลูกค้าในประเทศเป็นจำนวนเงินบาท
ในอัตราแลกเปลี่ยนที่เทียบเท่ากับเงินเหรียญสหรัฐ ปัจจุบันสัดส่วนรายได้ที่อิงกับเงินเหรียญสหรัฐฯ
อยู่ในอัตราร้อยละประมาณ 90 บริษัทฯ
ได้บริหารความเสี่ยงจากการเปลี่ยนแปลงของอัตราแลกเปลี่ยน
โดยปรับสัดส่วนของเงินกู้ยืมต่อรายได้ในสกุลเงินสหรัฐฯ และสกุลเงินบาทให้มีความสอดคล้องกัน
(natural hedge) และบริษัทฯ ใช้ตราสารอนุพันธ์ซึ่งเป็นที่ยอมรับทั่วไปในตลาดเงิน เช่น
"swap" หรือ "forward"
เพื่อลดผลกระทบอันอาจเกิดขึ้นจากความผันผวนของอัตราแลกเปลี่ยนเงินตรา โดยบริษัทฯ
มีหน่วยงานบริหารการเงินที่ทำหน้าที่พิจารณาความเหมาะสม
ในการเข้าทำธุรกรรมประกันความเสี่ยงจากความ ผันผวนของอัตราแลกเปลี่ยน

ณ 31 ธันวาคม 2547 บริษัทฯ
มีสินทรัพย์สุทธิที่เป็นเงินตราต่างประเทศภายหลังจากการทำสัญญาซื้อขายเงินตราต่างประเทศล่วงหน้าและสัญญาสิทธิเลือกซื้อขายเงินตราต่างประเทศส่วนใหญ่เป็นเงินสกุลดอลลาร์สหรัฐ
ประมาณ 4.8 ล้านดอลลาร์สหรัฐฯ ซึ่งในส่วนที่ไม่ได้ทำการป้องกันความเสี่ยงไว้นี้บริษัทฯ
ได้ใช้ประโยชน์จาก Natural Hedge ดังที่ได้กล่าวมาแล้วข้างต้น โดย ณ สิ้นปี 2547 บริษัทฯ
มีเงินกู้เงินสกุลดอลลาร์สหรัฐฯ ที่ได้ป้องกันความเสี่ยงไว้ทั้งสิ้นประมาณ 305 ล้านดอลลาร์สหรัฐ
ในปี 2547 บริษัทฯมีขาดทุนจากอัตราแลกเปลี่ยน ทั้งสิ้น 28 ล้านบาท

1.5 ความเสี่ยงด้านการบริหารและการจัดการ

1.5.1 การมีผู้ถือหุ้นรายใหญ่ที่มีอำนาจควบคุม

ณ วันที่ 31 ธันวาคม 2547 บมจ. ชิน คอร์ปอเรชั่น มีสัดส่วนการถือหุ้นในบริษัทฯ ร้อยละ 51.42
ของจำนวนหุ้นที่จำหน่ายได้แล้วทั้งหมดของบริษัทฯ จึงทำให้ บมจ. ชิน คอร์ปอเรชั่น
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายกำหนดหรือข้อบังคับบริษัทกำหนดให้ต้องได้รับเสียง 3 ใน 4
ของที่ประชุมผู้ถือหุ้น ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

อนึ่งตามที่ที่ประชุมผู้ถือหุ้นของบริษัทฯ เมื่อวันที่ 22 เมษายน 2547
ได้มีมติอนุมัติให้ออกและเสนอขายหุ้นสามัญแก่ประชาชนเป็นจำนวน 208 ล้านหุ้น
(มูลค่าที่ตราไว้หุ้นละ 5 บาท) ซึ่งภายหลังจากการเสนอขายหุ้นเพิ่มทุนครั้งนี้ จะทำให้ บมจ. ชิน
คอร์ปอเรชั่น ถือหุ้นในสัดส่วนประมาณร้อยละ 41.56
และมีผลให้ผู้ถือหุ้นรายอื่นสามารถตรวจสอบและถ่วงดุลในเรื่องที่ผู้ถือหุ้นใหญ่เสนอได้มากขึ้น
แต่อย่างไรก็ตาม บมจ. ชิน คอร์ปอเรชั่น ก็ยังคงมีอำนาจในการบริหารจัดการอยู่

1.5.2 การสูญเสียผู้บริหาร

เนื่องจากการดำเนินธุรกิจด้านเทคโนโลยีทางด้านดาวเทียม
รวมไปถึงทางด้านการสื่อสารคมนาคมมีความต้องการบุคลากรที่มีความรู้ความสามารถทางด้านเทคโนโลยีดังกล่าวอย่างลึกซึ้ง
ซึ่งความสามารถทางเทคโนโลยีดังกล่าวเป็นปัจจัยที่นำไปสู่ความสำเร็จส่วนหนึ่งของบริษัทฯ
และปัจจุบันบุคลากรที่มีความรู้และความสามารถทางเทคโนโลยีสื่อสาร
โดยเฉพาะทางด้านสื่อสารดาวเทียมในประเทศมีค่อนข้างจำกัด
ดังนั้นการสูญเสียผู้บริหารระดับสูงอาทิเช่น ผู้บริหารระดับสูงของหน่วยงานวิศวกรรมดาวเทียม
อาจส่งผลเสียต่อการดำเนินงานของบริษัทฯ ได้ ด้วยเหตุนี้บริษัทฯ
จึงส่งผู้บริหารในทุกระดับไปอบรมและศึกษาดูแลงานด้านต่างประเทศอย่างสม่ำเสมอ
รวมถึงการให้ผลประโยชน์ตอบแทนที่เหมาะสม

1.6 ความเสี่ยงด้านอื่นๆ

1.6.1 ความเสี่ยงด้านกฎหมายและด้านการเมืองในแต่ละประเทศที่บริษัทฯ เข้าไปประกอบธุรกิจ

บริษัทฯ
มีพันธกรณีตามสัญญาสัมปทานที่ต้องจัดให้มีบริการโทรคมนาคมผ่านดาวเทียมให้เพียงพอกับความต้องการภายในประเทศ
ซึ่งบริษัทฯ ก็ได้ปฏิบัติตามพันธกรณีนี้ตลอดมา นอกจากนี้บริษัทฯ ยังได้ขยายตลาดออกไปใน
ต่างประเทศด้วย ซึ่งตลาดใหญ่ในต่างประเทศของบริษัทฯ คือ เอเชียใต้ ประกอบด้วย อินเดีย
ปากีสถาน เนปาล ซึ่งในการประกอบธุรกิจในต่างประเทศ บริษัทฯ
ใช้ความระมัดระวังอย่างมากในอันที่จะปฏิบัติตามกฎหมายของแต่ละประเทศที่เข้าไปประกอบธุรกิจให้บริการอยู่
และในกรณีที่จำเป็น บริษัทฯ
ก็จะว่าจ้างสำนักงานกฎหมายในประเทศเหล่านั้นให้ช่วยดำเนินการและให้คำแนะนำในด้านกฎหมายกับบริษัทฯ
โดยในปัจจุบันนี้กระแสโลกาภิวัฒน์ซึ่งสนับสนุนให้มีการเปิดเสรีทางเศรษฐกิจจะทำให้บริษัทฯ
สามารถเข้าไปประกอบธุรกิจให้บริการในประเทศต่างๆ ได้กว้างขวางยิ่งขึ้น และบริษัทฯ
ได้ดำเนินการต่างๆ เพื่อเตรียมพร้อมสำหรับการแข่งขันที่จะเกิดขึ้นในประเทศไทยใน ปี 2549 ด้วย
บริษัทฯ จึงเชื่อมั่นว่าบริษัทฯ
จะสามารถแข่งขันกับบริษัทคู่แข่งที่จะเข้ามาทำธุรกิจในประเทศไทยหลังจากปี 2549 ได้
อีกทั้งบริษัทฯ ยังมีความสามารถในการขยายตลาดต่างประเทศของบริษัทฯ เนื่องจากบริษัทฯ
ได้เรียนรู้และมีประสบการณ์ในการทำการตลาดในต่างประเทศมาเป็นเวลาหลายปี

1.7 ความเสี่ยงเกี่ยวกับผูถือหุนของบริษัทฯ

1.7.1 ความเสี่ยงอันเนื่องมาจากผลกระทบตอสัดสวนการถือหุนของผูถือหุน

บริษั ทฯ
ไดมีการจัดสรรหุนไวในอนาคตเพื่อรองรับการใชสิทธิตามใบสําคัญแสดงสิทธิที่จะซื้อหุนสามัญของบริษัทฯ

ที่ออกใหแก กรรมการ และพนักงานของบริษัทฯ เปนจํานวนทั้งสิ้น 30,694,400 หุน
(มูลคาที่ตราไว หุนละ 5 บาท)

ในวันที่ 17 กุมภาพันธ 2548
ที่ประชุมคณะกรรมการมีมติอนุมัติการจัดสรรการออกและเสนอขายใบสําคัญแสดง

สิทธิที่จะซื้อหุนสามัญของบริษัทฯ จํานวน 7,562,100 หนวย และในวันที่ 31 มีนาคม 2548
ที่ประชุมผูถือหุนสามัญ

ประจําป 2548
มีมติอนุมัติการจัดสรรการออกและเสนอขายใบสําคัญแสดงสิทธิที่จะซื้อหุนสามัญดังกลาวแลว ดังนั้น

จํานวนหุนที่ไดจัดสรรเพื่อรองรับการใชสิทธิดังกลาวมีจํานวนทั้งสิ้น 38,256,500 หุน
คิดเปนสัดสวนรอยละ 3.53 ของ

หุนสามัญที่เรียกชําระแลวภายหลังการเสนอขายหุนในครั้งนี้
โดยมีวัตถุประสงคเพื่อเปนแรงจูงใจและตอบแทนการ

ปฏิบัติงานของกรรมการและพนักงานของบริษัทฯ อีกทั้งเพื่อเปนการสรางแรงจูงใจใหกรรมการ
และพนักงานที่ทํางาน

กับบริษัทฯ ตอไปในระยะยาวโดยโครงการจะมีลักษณะตอเนื่องกลาวคือบริษัทฯ
จะออกและเสนอขาย ใบสําคัญ

แสดงสิทธิทุกๆ ปมีระยะเวลาตอเนื่องกัน 5 ป เริ่มตั้งแตป 2545 ดังนั้น
ในอนาคตหากมีผูใชสิทธิตามใบสําคัญแสดง

สิทธิดังกลาวทั้งจํานวนจะทําใหเกิดผลกระทบตอสัดสวนการถือหุนของผูถือหุนลดลงในอัตราประมาณรอยละ
3.53